Lingua esperantu/Calabbrisi-Rumbiolu

L'esperantu è na lingua artificiali criata tra u 1872 e u 1887 d'u mèdicu polaccu Ludwik Lejzer Zamenhof. I scopi di sta lingua sugnu a parità di tutti i lingui chi si poti avìri sulu grazzi all'usu i na lingua neutra, e non usandu na lingua chi jè proprietà di nu populu. Quindi non è lingua ufficiali nta nudjaPe' l'ortografia i st'articulu vidi ccà. U digramma (coppia di lìttari) "dj" si leggi comu u sonu francesi di "j" di jour o esperantista "ĵ". Non si poti usari "j" in calabbrisi pecchì sta littara indica già u sonu di jornu, e quindi si faciarrìa cumpusioni. Stu sonu è forzi presenti sulu nt'o cumuni i Rumbiolu (cuntandu i parrati d'a Zona meridiunali estrema i l'Italia). nazzioni. U nomi "esperanto" veni d'u pseudonimu chi usava Zamenhof quandu firmava: Doktoro Esperanto (Dottori Speranti, chi spera). Zamenhof prima a chjamava Lingvo Internacia (pron. /lingvo internazìa/) chi voli diri "lingua nternazziunali".

Storia
Zamenhof campava a Białystok, na città chi mo è nta Polonia, ma prima era ufficialmenti nt'o territoriu i l'Imperu Russu. Nta sta città pe motivi storici nc'eranu quattru populi diversi: russi, polacchi, tedeschi e ebbrei, ognunu c'a lingua soi, e ognunu in disaccordu cu l'atru. Comu scrissi nt'a na lìttaraLitero al N. A. Borovko, Lettera a N. A. Borovko, Zamenhof suffrìa nta Białystok, anduvi si potìa capisciri megghju ca nta atri posti u problema linguisticu e i differenzi chi cria.
Nu jornu lejìu i scritti "svejcarskaja" (portineria) e "konditorskaja" (pasticceria) e nci vinni a penzata ca c'u suffissu "-skaja" si potenu formari tanti paroli chi indicanu posti anduvi si faci ncuna cosa (putihgi o posti anduvi si faci nu lavuru ): stu meccanismu di suffissi (e prefissi) fu poi una d'i caratteristichi i l'esperantu.
Cuminciau quindi u pensa a na lingua artificiali (chi quindi non apparteni a nudju popolu) e criau na prima versioni cu l'aiutu i certi cumpagni i scola, chi poi però abbandunaru u proggettu. Furu d'aiutu i lingui chi Zamnehof parrava tutti i jorna (polaccu, russu) o chidji chi studiava (francisi, tedescu, nglisi, grecu, latinu, ebbraicu). Quandu cuminciau l'università nt'a Russia, pàisa, preoccupatu pe sta distrazzioni d'u figghju, vrusciàu u primu proggettu i lingua nternazziunali. Quandu Zamenhof tornàu, tornau a lavurari o proggettu, criàndu vari lingui sempri cchjù raffinati, finn'a quandu nt'o 1887 a pubblicàu nt'o Primu libbru (Unua libro), pubblicatu c'u pseudonimu "Doktoro Esperanto" (Dotturi Speranti, chi spera).

Movimentu esperantista
Viàtu doppu a pubblicazzioni i lUnua libro a lingua si diffondìu tra l'intellettuali e genti cumuni. Nt'o 1905, a Boulogne-sur-Mer (Francia) nci fu u primu congressu esperantista, e fu fatta a "Dichiarazzioni i Boulogne" chi definìa l'esperantismu. I stu momentu in poi a comunità esperantista fici a storia i l'esperantu, e no cchjù Zamenhof, mentri i congressi esperantisti continuaru ogni annu, finn'a mo (a parti i l'anni d'i Guerri Mondiali). N'atru congressu storicu fu chidu i Praga d'u 1996, anduvi fu scrittu u "Manifestu i Praga", chi tratta megghju a filusofia d'u movimentu.

Filusofia
 Simboli di l'esperantu A tradizionali Verda Stelo (Stidja Virdi) A bandera c'u simbulu Jubilea 115px|Bandera tradizzionali di l'esperantu  115px|A bandera Jubilea
I megghju riassunti d'a filusofia esperantista su' a Dichiarazzioni i Boulogne, ma soprattuttu u Manifestu i Praga.

L'idea fu chidja u si faci na lingua facili u si mpara (si spendinu pocu sordi e tempu), e neutra pe l'usu nternazzionali, apparandu tutti i nazzioni (cunquistati e cunquistaturi). Siccomu avarrìa u jè usata sulu pe sacunda lingua sulu quandu si parra cu furasteri si sarvarrènu i lingui 'n perìculu e si eliminarrenu i vantaggi i cu nescìu nt'a nazzioni chi esporta a lingua (a nazzioni forti), chi parra megghju i l'atri. È forzi l'unica lingua chi poti èsseri candidata comu lingua franca nta l'Unioni Europea - pecchì è già canusciuta e usata d'a fini d'u 1800 - sparti d'u nglisi, chi però non è neutru e duna vantaggiu a Regnu UnituPe lingua franca si voli diri ca i leggi e i direttivi su scritti nta na lingua unica, e tutti i paìsi poi si traducinu i leggi nt'a lingua loru. Si a lingua franca è na lingua nazzionali, allura i paisi chi a esportaru ànnu menu spisi i traduzzioni (milioni di euru ogni annu), i perzuni fannu viaggi d'istruzzioni nta chidju paìsi, e i politici i chidja nazzioni avarrènu cchjù probabbilità u vincinu n'elezzioni e u suminànnu idei e penzèri, pecchì sannu u su' convincenti cchjù i l'atri nt'a lingua matri loru. Na cosa sìmili succedi nt'o concorsu Miss Universu, anduvi vincinu quasi sulu i partecipanti chi sannu u parranu nglisi a livellu avanzatu.Quindi, vantaggi senza prezzu pe na nazzioni sula, mentri cu l'esperantu si vorrìa u si mentinu tutti o stessu livellu.

Nu modellu chi certi esperantisti vorrenu è: nu eventuali dialettu (o lingua locali) u si parra cu i paisani, na lingua ufficiali p'a nazzioni propria, e l'esperantu p'o mundu.

Simbuli
A bandera tradizzionali i l'esperantu rappresenta a filusofia i sta lingua: è virdi, e subb'all'angulu atu a sinistra àvi na stidja virdi a cincu punti nta nu riquadru jancu. U virdi significa speranza p'o futùru, u jancu a paci, e a stidja a cincu punti i cincu continenti abbitati uniti. N'atru simbolu famosu è u Jubilea, na bandera janca cu dui "e" simmetrichi e virdi chi rappresentanu u mundu. Puru nta sta bandera i culuri jancu e virdi significànnu paci e speranza p'o mundu.

Alfabbetu e pronuncia
L'alfabbetu i l'esperantu usa 22 lìttari di l'alfabbetu latinu:
a, b, c, d, e, f, g, h, i, j, k, l, m, n, o, p, r, s, t, u, v, z
cchjù àtri sei lìttari formati medianti nu signu:
ĉ, ĝ, ĥ, ĵ, ŝ, ŭ
In totali, sugnu 28 lìttari. Pe ogni lìttara nc'è sulu nu sonu, e ogni sonu poti esseri scrittu sulu medianti na lìttara, e no cchjù. L'accentu di ogni parola cadi subb'a penultima vocali sempri; nci sugnu dui menzivocali (j e ŭ) chi formanu dittonghi si su' vicini all'atri vocali e non pìgghjanu mai l'accentu, e quindi no su' cuntati quandu si faci a divisioni n sìllabi.

I littari i l'esperantu e a pronuncia loru sacundu l'alfabbetu foneticu nternazziunali:

 Aa Bb Cc Ĉĉ Dd Ee Ff  [a] [b] [ts] [ʧ] [d] [e] [f] Gg Ĝĝ Hh Ĥĥ Ii Jj Ĵĵ [g] [ʤ] [h] [x] [i] [j] [ʒ] Kk  Ll Mm Nn Oo Pp Rr  [k] [l] [m] [n] [o,ɔ] [p] [r] Ss Ŝŝ Tt Uu Ŭŭ Vv Zz [s] [ʃ] [t] [u] [w] [v] [z]

Nu pocu i grammatica
U dottori Zamenhof era poliglotta e quindi criàu na grammatica facili pigghjandu ispirazioni di tanti lingui naturali parrati, i 'duvi vèninu paroli e reguli i grammatica. Siccomu nenti fu mbentatu, assai perzuni preferiscinu u chjamanu sta lingua "pianificata". Era affascinatu d'a flessioni minima d'a lingua nglisi, chi ispirau a flessioni d'i verbi, cu differenzi mportanti.

L'articulu è unu sulu (non cangia per generi e nùmaru), e jè determinativu (la). Si ncuna cosa è indeterminata, basta nomm'u si menti l'artìculu:La libro = U libbruLibro = (Nu) libbru

Pronomi perzunali
I pronomi perzunali sunnu i seguenti:
Esperanto Calabbrisi Centru-Meridiunalimi io vi, ci"Ci" significa tu, "vi" significa vui. Però l'usu formali (parrari "i vui") prevalìu subb'a l'usu informali, quindi di solitu si usa "vi" puru tra amici, ma usari "ci" non è sbagliatu tuliidjuŝiidjaĝipronomi p'a terza perzuna sing. senza sessuninuivivuiiliidjionisi (impersonaliEs.: Oni vivas = Si campa)

Diricàti: nomi, aggettivi, verbi e avverbi
Ogni parola è formata i na diricata, o puru cchjù di una  misi anzemi (agglutinazzioni). A stessa diricata poti apparteniri a nu tipu grammaticali a sacundu i l'urtima vocali soi. Pigghjamu a diricata "muzik-":muziko = musica (-o è a terminazzioni d'i nomi)
muzika = musicali (-a è a terminazzioni i l'aggettivi)
muziki = sonari, fari musica (-i è a terminazzioni d'i verbi all'infinitu)
muzike = musicarmenti (-e è a terminazzioni i l'avverbi)

Cusì, canuscendu una sula i sti paroli, quandu si ncuntra n'atra si capisci u significatu.

Verbi
Tutti i verbi su regulari. I modi e tempi d'i verbi si distìnguinu sulu d'i desinenzi, senza u si usanu ausiliari p'o modu verbali; i desinenzi non cangianu a sacundu d'a perzuna verbali, ma sulu a sacundu d'u modo e d'u tempuSta mancanza i flessioni deriva d'u 'nglisi. Ma a differenza d'u 'nglisi, non cangia u verbu u s'adatta a' terza perzuna singulari, e mancu si usanu ausiliari u si cangia modu verbali, u si formanu negazzioni o interrogazioni (do, would, let, shall/will...). È forzata quindi a presenza d'u soggettu: "Mi vidas" significa "Io viu", "Pascali vidas" significa "Pascali vidi". Non servi u soggettu sulu si u verbu è impersonali: "Pluvas" = "Chjòvi".

Tabella riassuntiva d'i terminazzioni d'i tempi verbali:

 Tempu verbali: terminazzioniEsperantuCalabbbrisi Centru-MeridiunaliDiricata: -ir-ji-/va- (irregulari)Infinitu: -iirijiriIndicativu presenti: -as iras(io) vaju (tu) vai, (idju/idja) vaci, ...Indicativu passatu: -is iris(io) jia, (tu) jivi, ... / (io) jivi,  (tu) jisti ...Indicativu futuru: -os iros (io) vaju, (tu) vai, ... (significatu futuru)Condizzionali: -us irus (io) jarrìa, (tu) jarrìssi...Volitivu: -u iru (fussi/chimmu u) vai!, (fussi/chimmu) u vaci!, (fussi/chimmu) u vannu! ... 
Nc'è puru a coniugazioni composta, chi si forma cu i participi misi anzemi o' verbu èsseri ("esti").

Nomi e aggettivi
L'aggettivu poti veniri prima o doppu d'u nomi:
Bela domo = Domo bela = Casa bedja 
U plurali di verbi e aggettivi si forma sulu mentendu na "-j" a fini parola:
La libro bona = U libbru bonu → La libroj bonaj = I libbra boni
Siccomu a lìttara "j" è na menzavocali, l'accentu resta subb'a stessa vocali anduvi si trova o singolari:
Libro bona (pron. /lìbro bòna/) → Libroj bonaj (pron. /lìbroi bònai/)

Si nu nomi (e l'aggettivi soi) è complementu oggettu, allura si aggiungi na "-n" a fini. Si poti cusì cangiari l'ordini d'i paroli senza u si perdi u significatu d'a frasi (cangia sulu l'enfasi):

Viro legas bonan libron. = Viro bonan libron legas. = Bonan libron legas viro = ... = N'omu leggi nu libbru bonu.

St'aggiunta d'a terminazzioni "-n" si chjama accusativu, e vali puru p'e pronomi perzunali, pemm'u si formanu i pronomi perzunali oggettu:
Mi vidas lin. = Mi lin vidas. = Lin mi vidas. = Io viu ad idju.

L'aggettivi non ànnu generi femminili e maschili, ambeci i nomi chi indicanu esseri i sessu femminili finiscinu cu "-ino":
filo (figghju) → filino (figghja)
kato (gattu) → katino (gatta)
Tutti i nomi chi non indicanu perzuni o animali su neutri.

Classificazioni linguistica
I paroli su di origini indoeuropea, ma a grammatica si avvicina i cchjù a lingui non indoeuropei, comu u turcu, u giapponisi o u finlandisi, pecchì àvi caratteristichi agglutinanti. Comu lingua artificiali è classificata lingua d'aiutu nternazzionali (scopu u rendi cchjù facili i comunicazzioni tra i nazzioni).

Origgini d'i palori
I diricati chi formanu i paroli furu pigghjati soprattuttu dî: lingui germanichi (tedescu e nglesi...), lingui neolatini (francisi, spagnolu, italianu, latinu...) e lingui slavi (polaccu, russu...). Ncunu sempiu di parola e a lingua d'origgini su scritti ccà sutta. U si teni cuntu ca i vocali a fini parola indicànnu a categoria verbali (-o ìndica nu nomi, -e n'avverbiu, -i nu verbu, -a n'aggettivu):
birdo = acedju → nglisi bird + "-o"
rajto = dirittu → nglisi right scrittu però comu si pronuncia in esperantu: "rajt" (pron. /ràit/) + "-o"
domo = casa → polaccu dom + "-o" (diricata indoeuropea, apposta assumigghja o latinu "domus")
muziko = musica → parola comuni europea
ĉielo = celu → italianu cielo
patro = patri → latinu (ma simili cu a maggior parti d'i linugui indoeuropei, pecchì è na diricata indoeuropea)

I paroli cchjù recenti veninu di lingui puru non (indo)europei. Pigghjamu pe esempiu:
samurajo = samurai (giapponisi)
Budho = Budda
O lingui non famosi (attraversu i lingui nazzionali):
ndujo = nduja (italianu meridionali estremu, salami calabbrisi tipicu d'a provincia i Vibbu)

Però in generali, a maggioranza dî paroli veninu dî famigghji linguistichi montugati prima.

Agglutinazzioni
Ad ogni diricata, sparti d'a vocali chi indica a categurìa grammaticali, si ponnu aggiungìri puru atri diricati, oppuru suffissi o prefissi u si cangia u significatu:

mal- (prefissu chi indica significatu cuntrariu) + bela (bedju/a) = malbela (bruttu/a)muziko (musica) + ilo (strummentu) = muzikilo (strummentu musicali)akvo (acqua) + birdo (acedju) = akvobirdo (acedju d'acqua)

I correlativi
N'esempiu di agglutinazioni perticolari su' i correlativi, paroli formati cu cincu prefissi e novi suffissi, e chi apparteninu a diversi parti d'u discurzu grammaticali. Servinu pe domandi, risposti, indicazzioni, ecc. 

 +  KI-  dumanda/congiunzioni  TI- indicazzioni  NENI- mancanza  I-non definitìzza  ĈI- ogni -U unità  KIUquali?  ... (chidju) chi...  TIU chidju  NENIUnudju  IUncunu ĈIUognunu -Epostu, vanda  KIEadduvi?  ...adduvi...  TIEdjà  NENIEa nudja vanda  IEa ncuna vanda  ĈIEnzonduv'è (a tutti i vandi) -AMtempu  KIAMQuandu?  ... chidju tempu chi...  TIAMtandu NENIAMmai  IAMncuna vota  ĈIAMsempi -Ocosa non canusciuta  KIOChi?   ... chidja (cosa) chi...  TIOchidja cosa  NENIOnenti  IOncuna cosa  ĈIOtuttu, ogni cosa -EL modu, manera KIELcomu? ... comu...  TIELaccussì  NENIELi nudja manera IELi ncuna manera ĈIELin tutt'i maneri -OM quantità  KIOMquantu?  ...quantu...  TIOMchidja quantità  NENIOMi nenti  IOMna parti,na quantità  ĈIOMtuttu quantu -ALmotivazzioni  KIALpecchì?  ...(chidju motivu) chi...  TIALchidju motivu NENIALnudju motivu  IALpe ncunu motivu  ĈIALpe tutt'i motivi -ESpossessu  KIES(d)i chi/cui?   ...(d)i chi...  TIES(d)i chidju  NENIES(d)i nudju  IES(d)i ncunu  ĈIES(d)i tutti -Atipu, manera  KIAi chi tipu?   ...(chidju tipu) chi...  TIAchidju tipu  NENIAi nudju tipu IAncunu tipu  ĈIAogni tipu

Esempi di lingua
Nu pezzu curtu, ma chi ammustra assai caratteristichi i l'esperantu è u Patri nostru, chi ccà sutta è in esperantu, e poi nta na traduzzioni:
EsperantuCalabbrisi di Rumbiolu (VV)Patro nia, Kiu estas en la ĉielo,Patri nostru, chi si nt'o celu,sanktigata estu Via nomo.u nomi Toi u jè santificatu,Venu Via regno,u veni u regnu Toi,fariĝu Via volo,e pemm’u jè fatta a volontà Toi,kiel en la ĉielo tiel ankaŭ sur la tero.comu nt'o cielu, cusì subb’a terra. Nian panon ĉiutagan donu al ni hodiaŭDandi oi u pani nostru d’ogni jornu,kaj pardonu al ni niajn ŝuldojn,e càcciandi i debbita nostri,kiel ankaŭ ni pardonas al niaj ŝuldantoj.comu nui nc'i cacciamu e debbitura nostri.Kaj ne konduku nin en tenton,e no ndi portari nt'a tentazzioni, sed liberigu nin de la malbono.ma libbaràndi d'u mali.Amen.Amen.
Nta sti pocu righi si ponnu vidiri usati verbi all'indicativu e volitivu, e (evidenziati) correlativi, u prefissu d'u contrariu mal- e atri suffissi, comu -igi (rendiri, fari diventari): l'aggettivu libera (libbaru/a) diventa liberigi (libbarari, rendiri lìbbaru).

Frasi utili
 Ciau = Saluton
 Comu ti chjami? = Kiel vi nomiĝas?
 Io mi chiamu... = Mi nomiĝas...
 Comu t'a passi? = Kiel vi fartas?
 Bona jornata! = Bonan matenon!
 Bona sira! = Bonan vesperon!
 Bona notti! = Bonan nokton!
 Grazzi, e bona jornata! = Dankon, kaj bonan tagon!
 Paci! = Pacon!

Usi
L'esperantu veni usatu pe traducìri operi di atri lingui naturali, ma puru pemm'u si scrivi direttamenti (poesii, e prosa) dandu dimostrazzioni ca poti èsseri na lingua "viva". I circuli esperantisti (a 'ssai  di perzuni chi aderiscinu su' giuvani) si riuniscinu e fannu inizziativi i tutti i tipi parrandu esperantu.

Nci su' proposti u si usa l'esperantu comu lingua franca nta l'Unioni EuropeaComitato Nazionale di Difesa delle Lingue e delle Culture pecchì si evitarrìa u si spendi u 40% d'u bilancio pe traduzzioniIrene Bignardi, Le piccole utopie (a pag. 152), Feltrinelli, 2003, ISBN 8807170833 -- anteprima subb'a Google Libri, senza u s'avvantaggia nudja nazzioni.

U messali cattolicu fu puru traduciutu ufficialmenti in esperantu. I papi danno l'aguri i Natali e Pasca in esperanto, nt'o salutu Urbi et orbi.

A San Marinu l'esperantu è a lingua di l'Accademia Nternazziunali d'i Scienzi (Akademio Internacia de la Sciencoj)Situ ufficiali:  (AIS, Akademio Internacia de la sciencoj).

All'Olimpiadi di Pechinu d'u 2008 l'esperantu fu una d'i pocu lingui ufficiali p'a diffusioni d'i notizzi olimpichi.

Annotazzioni

Bibbliografia
Storia e dati generali
 Ludwik Lejzer Zamenhof. Letero al N. Borovko ("Lettera a N. Borovko"), 1895. codici ASIN B000891FP2
 William Auld. La fenomeno Esperanto ("Il fenomeno esperanto"). Rotterdam. Universala Esperanto-Asocio. 1988
 Claude Piron. La bona lingvo (La lingua buona) trattato sulla lingua, Paperback, 1989. ISBN 978-963-571-294-6
 Claude Piron. Psikologiaj reagoj al Esperanto (Reazioni psicologiche all'Esperanto) (saggiu 1988)
Edmond Privat. Vivo de Zamenhof (Vita di Zamenhof), ELibro, 2001. ISBN 91-7303-127-5
Ulrich Lins. La lingua pericolosa. Storia delle persecuzioni contro l'esperanto sotto Hitler e Stalin. Traccedizioni. 1990. ISBN 8872050006
Pierre Janton. Esperanto. Lingua, letteratura, movimento. Cooperativa Ed. Esperanto. 1996. ISBN 8885872077
Francesco Amerio; G. Bonvecchiato; Gian Carlo Fighiera. Esperanto: dati e fatti. FEI Fondo Marelli. 2002. ISBN 88-85872-11-5
Giordano Formizzi, Le radici culturali dell'esperanto. La pedagogia di Giovanni Amos Comenio. Gabrielli Editori. 2006. ISBN 8860990076
Carlo Minnaja. L'esperanto in Italia. Alla ricerca della democrazia linguistica. Il Poligrafo. 2007. ISBN 8871155467

Grammatica e lessicu
Ludwik Lejzer Zamenhof. Internacia lingvo, 1887 codice ASIN B0000CJ1VA
 L.L. Zamenhof. Unua Libro (Primo libro), 1905 (I ristampi i lUnua Libro non ànnu codici ISBN)
 L.L. Zamenhof. Fundamento de Esperanto. Edistudio. 1991. ISBN 88-7036-046-6
Bruno Migliorini. Manuale di esperanto.  Cooperativa Editoriale Esperanto, Milano, 1995. ISBN 88-85872-04-2
Roger Imbert; Tibor Sekelj; Ivica Spoliarek. Esperanto. Introduzione alla lingua internazionale. Cooperativa Ed. Esperanto. 1993. ISBN 8885872034
René de Saussure. Fundamentaj reguloj de la vort-teorio en esperanto (Regoli fundamentali d'a teoria lessicali nta l'esperantu). ELibro. 2003 ISBN 91-7303-191-7
Carlo Minnaja. Vocabolario italiano-esperanto. Cooperativa Ed. Esperanto. 1996. ISBN  8885872050

 L'esperantu nt'a scola 
 The League of Nations and Esperanto - 1921-1922, British Esperanto Association, Londra, 1922, pag. 12.
 Ippolito Piatti, La Conferenza di Ginevra e il problema della introduzione dell'Esperanto nelle Scuole, Società Esperantiste Milanesi, Milano, 1922, pag. 8.
 La Conferenza Internazionale per l'insegnamento dell'Esperanto nelle scuole, L'esperanto, anno 9, n. 5, pagg. 98-106, Verona - San Vito al Tagliamento, aprili 1922.
 Ecole des Sciences de l'Education (institut Jean Jacques Rousseau), Conférence Internazionale pour l'Enseignement de l'Espéranto dans les Ecoles - réunie au Secrétariat de la Société des Nations - du 18 au 20 Avril 1922 - Compie-rendu sommaire en francais, Ginevra, 1922.
 Schroeter, Esperanto und weltliche Schule, in Die freie Schule, anno 111 n. 30, Herne, luglio 1923, pagg. 127-128.

Ligami nta progetti wiki
"Wikilibri italiana" àvi nu corsu di esperantu bonu

Ligami nta internet
Versioni pe internet e pe computer d'u vocabulariu italianu-esperantu i Carlo Minnaja
Corsu multimediali Italianu-Esperantu gratis (Microsoft Windows e Linux)
Manuale di esperanto, Bruno Migliorini (distribbuzzioni lìbbara, pdf)
Parra comu mangi, argomentazzioni subb'all'esperantu, riferimenti e grammatica leggera; cu na sezzioni di critichi e discusioni subb'a l'esperantu
Situ cu testi in esperantu gratis (pdf) 
Elibroj, operi famosi traduciuti in esperantu gratis (pdf)
Storia i l'esperantu

Catigurìa:Linguìstica (Cal)
Catigurìa:Linguìstica